open-index/open-wikipedia-markdown huggingface dataset:
Jääkiekon 1. divisioonan maailmanmestaruuskilpailut 2005

**Jääkiekon 1. divisioonan maailmanmestaruuskilpailut 2005** pelattiin Unkarissa (Lohko A) ja Alankomaissa (Lohko B) 17.-23. huhtikuuta.

## Lohko A

## Lohko B

## Lopulliset sijoitukset

IIHF:n rankingpisteet määräytyvät sijoitusten perusteella.

## Lähteet
* A-lohkon turnaus IIHF:n sivuilla 
* B-lohkon turnaus IIHF:n sivuilla
Urjalan vaakuna

**Urjalan vaakuna** on Pirkanmaalla sijaitsevan Urjalan kunnan tunnus. Vaakunan apilaristi viittaa niihin maallisen ja hengellisen työn hedelmiin, joita on syntynyt esi-isien työn tuloksena. Liekit kuvaavat alueen soilta nostetun turpeen käyttöä ja kuinka erämaat on raivattu viljelysmaiksi.

Vaakunan selitys on: ”punaisessa kentässä hopeinen apilaristi, jonka kustakin kulmasta lähtee kultainen liekki”. Vaakunan on suunnitellut Toivo Vuorela, ja Urjalan kunnanvaltuusto hyväksyi sen kokouksessaan 14. maaliskuuta 1955. Sisäasiainministeriö vahvisti vaakunan käyttöön 13. kesäkuuta samana vuonna.

## Lähteet
* 
*
Brad Gillis

**Brad Gillis** (s. 1957) on yhdysvaltalainen kitaristi, joka tunnetaan etenkin Night Ranger-yhtyeen kitaristina. Hänen muita yhtyeitään ovat olleet muun muassa Ozzy Osbourne ja Rubicon. Gillis on myös julkaissut sooloalbumeja. Hänen soittotyyliinsä tavaramerkkeihin kuuluu etenkin vibrakammen tiuha käyttö.

## Diskografia
### Rubicon
* *Rubicon*
* *America Dreams*

### Night Ranger
**Dawn Patrol* (1982)
**Midnight Madness* (1983)
**Seven Wishes* (1985)
**Big Life* (1987)
**Man in Motion* (1988)
**Feeding off the Mojo|Feeding Off the Mojo* (1995)
**Neverland* (1997)
**Seven* (1998)
**Hole in the Sun* (2007)
**Somewhere in California* (2011)

### Ozzy Osbourne
* *[[Speak of the Devil]]* (live, 1982) (Euroopassa nimellä Talk of the Devil)* (1982)

===Fiona===
* *Heart Like a Gun* (1989)

===Solo===
* *Gilrock Ranch* (1993)
* *Alligator* (2000)

===Derek Sherinian===
* *Blood of the Snake* (2006)

===Vicious Rumors===
**Warball'' (2006)
Jelena Hrustaljova

**Jelena Vladimirovna Hrustaljova** (, s. 28. syyskuuta 1980 Krasnojarsk, Venäjän SFNT, Neuvostoliitto) on nykyisin Kazakstania edustava ampumahiihtäjä, joka on aiemmin edustanut Venäjää ja Valko-Venäjää.

Hrustaljova edusti Venäjää saavuttaessaan junioreiden MM-hopeaa takaa-ajossa ja viestissä Hochfilzenissä 2000. Hän voitti samana vuonna myös junioreiden Euroopan-mestaruuden normaalimatkalla ja viestissä Zakopanessa sekä rulla-ampumahiihdon MM-hopeaa junioreiden sprinttikilpailussa Hanti-Mansijskissa.

Hrustaljova kuului Salt Lake Cityn olympialaisissa 2002 Valko-Venäjän joukkueeseen, joka sijoittui viestissä seitsemänneksi. Seuraavana talvena hän edusti jälleen Venäjää voittaessaan Euroopan-mestaruuden normaalimatkalla ja viestissä Forni Avoltrin kisoissa. Vuonna 2005 hän kuului Venäjän kultajoukkueeseen Novosibirskin EM-kilpailujen viestissä.

Hrustaljova edusti Kazakstania saavuttaessaan rulla-ampumahiihdon MM-kilpailuissa Otepäässä 2007 hopeaa sprintissä ja yhteislähdössä. Pyeongchangin MM-kilpailuissa 2009 hän sijoittui normaalimatkalla kuudenneksi. Seuraavana kesänä hän sai pronssia Oberhofin rulla-ampumahiihdon MM-kisojen takaa-ajossa. Vancouverin olympialaisissa 2010 hän sai normaalimatkalla hopeaa selvittyään kilpailusta ilman sakkominuutteja. Se oli samalla hänen ensimmäinen palkintosijansa maailmancupissa. Samojen kisojen pikakilpailussa hän sijoittui viidenneksi ja takaa-ajossa 11:nneksi.

## Lähteet
Koripallon Ranskan cup

**Koripallon Ranskan cup** on Ranskan koripalloliiton vuosittain järjestämä turnaus, joka pelataan pudotuspelisysteemillä, jolloin voittaja jatkaa seuraavalle kierrokselle ja häviäjä putoaa cupista pois. Cup on järjestetty vuodesta 1953 lähtien.

## Mestarit

* 1953: ASVEL
* 1954: Paris UC
* 1955: Paris UC
* 1956: CSM Auboué
* 1957: ASVEL
* 1958: Etoile Mezieres
* 1959: Etoile Mezieres
* 1960: AS Denain-Voltaire
* 1961: SA Lyon
* 1962: Paris UC
* 1963: Paris UC
* 1964: Le Mans
* 1965: ASVEL
* 1966: ABC Nantes
* 1967: ASVEL
* 1969: JA Vichy
* 1970: JA Vichy
* 1971–1995: ammattilaisjoukkueet eivät pelanneet

* 1996: ASVEL
* 1997: ASVEL
* 1998: Cholet Basket
* 1999: Cholet Basket
* 2000: CSP Limoges
* 2001: ASVEL
* 2002: Pau-Orthez
* 2003: Pau-Orthez
* 2004: Le Mans
* 2005: BCM Gravelines
* 2006: JDA Dijon
* 2007: Pau-Orthez
* 2008: ASVEL
* 2009: Le Mans
* 2010: Orléans
* 2011: Élan Chalon
* 2012: Élan Chalon

## Mestaruudet joukkuettain

## Aiheesta muualla
*Ranskan koripalloliitto
Vino Nobile di Montepulciano

**Vino Nobile di Montepulciano** on toscanalainen viini, joka perustuu Sangiovese-rypäleeseen. Nimensä mukaan sitä valmistetaan Montepulcianon alueella. Sitä kypsytetään tammitynnyreissä kaksi vuotta. Se on kuiva viini, jonka herkässä bukeessa on orvokintuoksua. Sitä ei pidetä aivan läheisen Brunellon veroisena viininä. Kuitenkin 1500-luvulla paavi piti Vino Nobilea niin hyvänä, että hän ”aateloi” sen.

## Lähteet
Nội Bàin kansainvälinen lentoasema

**Nội Bàin kansainvälinen lentoasema** sijaitsee 45 kilometrin päässä  Hanoin kaupungin keskustasta Vietnamin pohjoisosassa. Lentoasemalla on kaksi yhdensuuntaista kiitotietä. Se on sekä siviili- että sotilasliikenteen käytössä.

## Lähteet

## Aiheesta muualla
Oleksandr Pjatnytsja

**Oleksandr Serhijovytš Pjatnytsja** (, s. 14. heinäkuuta 1985 Dnepropetrovsk, Ukraina) on ukrainalainen keihäänheittäjä. 

Pjatnytsja sai pronssia alle 23-vuotiaiden EM-kilpailuissa Debrecenissä 2007. Hän sijoittui  viidenneksi tuloksella 80,60 m. Barcelonan EM-kilpailuissa 2010 hän oli neljäs tuloksella 82,01. Berliinin MM-kilpailuissa 2009 ja Daegun MM-kilpailuissa 2011 hän karsiutui loppukilpailusta. Helsingin EM-kilpailuissa 2012 hän sijoittui viidenneksi. 

Lontoon olympialaisissa 2012 Pjatnytsja sijoittui alun perin toiseksi tuloksella 84,51 häviten voittajalle Keshorn Walcottille seitsemän senttimetriä. Pjatnytsja kuitenkin menetti mitalinsa vuonna 2016 kun hänen Lontoossa antamansa dopingnäyte osoittautui positiiviseksi uusintatesteissä. Hän sai kahden vuoden kilpailukiellon ajalle 26.5.2016–25.5.2018 ja kaikki hänen tuloksensa aikaväliltä 11.8.2012–10.8.2014 hylättiin takautuvasti.

Pjatnytsjan ennätys on 86,12&nbsp;m, jonka hän heitti Kiovassa 20. toukokuuta 2012.

## Kausien parhaat heitot

* 2007 76,28 Debrecen 14.7.
* 2008 78,54 Jalta 24.2.
* 2009 81,96 Saint-Denis 17.7.
* 2010 84,11 Jalta 28.5.
* 2011 82,61 Jalta 31.5.
***2012 86,12 Kiova 20.5.**

## Lähteet
Jääkiekon 2. divisioonan maailmanmestaruuskilpailut 2003

**Jääkiekon 2. divisioonan maailmanmestaruuskilpailut 2003** pelattiin A-lohkon osalta Etelä-Koreassa ja B-lohko Bulgariassa.

## Karsinta 2.divisioonaan

11.-13.4.2002 México

Pohjois-Korea ja Meksiko 2. divisioonaan, Uuden-Seelannin kausi jatkui 3. divisioonassa.

Pääartikkeli: Jääkiekon 2. divisioonan karsintasarja 2002

## Lohko A

## Lohko B

## Lopulliset sijoitukset

IIHF:n rankingpisteet määräytyvät sijoitusten perusteella.

## Lähteet
* IIHF: A-lohkon turnaus 
* IIHF: B-lohkon turnaus
Đà Nẵngin kansainvälinen lentoasema

**Đà Nẵngin kansainvälinen lentoasema**  sijaitsee Đà Nẵngin kaupungin lähellä  Vietnamin keskiosassa. Se on rakennettu vuonna 1940, ja samat kiitotiet ovat sekä ilmavoimien että siviililiikenteen käytössä. Nykyisin lentoasemaa käyttää 30 lentoyhtiötä 20 maasta.

## Lähteet

## Aiheesta muualla
Annette Gerritsen

**Annette Gerritsen** (s. 11. lokakuuta 1985 Ilpendam, Pohjois-Hollanti, Alankomaat) on alankomaalainen pikaluistelija, joka on erikoistunut sprinttimatkoille.

Gerritsen sai Vancouverin olympialaisissa 2010 hopeaa 1&nbsp;000&nbsp;metrillä ajalla 1.16,58. Hän hävisi kilpailun voittaneelle Christine Nesbittille kaksi sadasosasekuntia. Sprinttereiden MM-kilpailuissa hän on saanut hopeaa Heerenveenissä 2011, pronssia Heerenveenissä 2008 ja ollut kuudes samassa kaupungissa 2006. Matkakohtaisissa MM-kilpailuissa Naganossa 2008 hän sai pronssia sekä 500 että 1&nbsp;000&nbsp;metrillä. Maailmancupin kokonaiskilpailussa hän oli toinen 500&nbsp;metrillä kaudella 2007–2008. Junioreiden MM-kilpailuissa hän saavutti kultaa joukkuekilpailussa Rosevillessa 2004 sekä kultaa joukkuekilpailussa ja hopeaa yleisluistelussa Seinäjoella 2005.

## Ennätykset

## Lähteet

## Aiheesta muualla
*Virallinen sivusto 
*Virallisella verkkosivustolla hänen tiiminsä
Kyyrölä

**Kyyrölä** on:

*Kyyrölä, entinen Suomen kunta (1890–1934) Viipurin läänissä Karjalankannaksella 
*Kyyrölä eli Krasnoselskoje, nykyinen Venäjän maalaiskunta Viipurin piirissä Karjalankannaksella 
*Kyyrölä, Kyyrölän entisen ja nykyisen kunnan keskuskylä Karjalankannaksella
*Kyyrölän seurakunta, entinen Suomen ortodoksinen seurakunta Karjalankannaksella Neuvostoliitolle luovutetulla alueella.

## Katso myös
* Kyyrölän kirkko
Annamin ylänkö

**Annamin ylänkö** on vuoristoylänköalue, joka kattaa Vietnamin keskiosat ja osia Laosista ja Kambodžasta. Sen rinteillä kasvatetaan teetä, kahvia ja kumia. Ylängön korkein kohta on Ngọc Linh (Ngoc Pan), 2&nbsp;598 m. 

Alue, varsinkin sen eteläosan sademetsät, tunnetaan monipuolisesta kasvistostaan ja eläimistöstään. Siellä elää tiikereitä, puuleopardeja,  elefantteja, gaureja, bantengeja ja muita uhanalaisia eläimiä. 

Annamin ylängöllä on useita kansallispuistoja, kuten Bạch Mãn kansallispuisto ja Cát Tiênin kansallispuisto. 

## Lähteet

## Aiheesta muualla
Katri Tätilä

**Katri Maria Aleksandra Tätilä** () oli suomalainen taidemaalari ja -graafikko. Hän oli yksi Suomen keskeisimmistä naistaiteilijoista toisen maailmansodan jälkeen. Tätilän tuotanto vaihtelee suurista julkisista monumentaalimaalauksista pieniin grafiikkalehtisiin. Öljymaalaustensa lisäksi hän teki myös akvarelleja, piirustuksia ja pastelleja. Kupittaan Savessa hän teki keramiikkaa ja grafiikkaa.

Tätilä opiskeli Suomen Taideyhdistyksen piirustuskoulussa 1931–1933 ja Turun Taideyhdistyksen piirustuskoulussa 1936–1937. Hän asui 1940-luvulla Naantalin Tammistossa. Tätilän teoksia on muun muassa Wäinö Aaltosen museon  ja Suomen Taidegraafikkojen  kokoelmissa.

## Lähteet
Cần Thơ

**Cần Thơ** on Vietnamin maakuntatasoinen kaupunki maan eteläosassa Mekongjoen suiston alueella. Se on Mekongjoen suiston suurin kaupunki ja yksi maan suurimmista kaupungeista. Cần Thơ sijaitsee Mekongin sivujoen Hậujoen varrella noin 170 kilometriä Hồ Chí Minhin kaupungista lounaaseen. 

Vuoden 2025 heinäkuun hallinnollisessa uudistuksessa Cần Thơ suureni huomattavasti, kun kaupunkiin liitettiin Hậu Giangin ja Sóc Trăngin maakunnat. Samalla tämä uusi hallintoalue jaettiin 72 kuntaan ja 31 suuralueeseen. Cần Thơn maakuntatasoisen kaupungin pinta-ala on 6&nbsp;360,83 neliökilometriä, ja siellä on 4&nbsp;199&nbsp;824 asukasta. Alueen väestötiheys on siten noin 660 asukasta neliökilometrillä.

Cần Thơstä on yhteys merelle niin, että kaupungin satamaan tulee laivoja ulkomailta. Ympäröivä maaseutu tuottaa viljaa, hedelmiä ja kalaa koko maan tarpeisiin. Kelluvat kauppatorit ravintoloineen ovat kaupungin tunnetuin piirre.

Kaupungissa toimii Mekongin suistoalueen huomattavin yliopisto, joka on perustettu vuonna 1966.


Tiedosto:Can Tho (32100632434).jpg|Joenrantaa Cần Thơssä
Tiedosto:Chùa Ông Cần Thơ.jpg|Chùa Ông
Tiedosto:Một cảnh chợ nổi Cái Răng.jpg|Cái Răngin kelluvat markkinat
Tiedosto:Can Tho University (40996003674).jpg|Cần Thơn yliopisto


## Lähteet

## Aiheesta muualla

*Kaupungin internetsivut
Arsenikkia ja vanhoja pitsejä

**Arsenikkia ja vanhoja pitsejä** (*Arsenic and Old Lace*) on Frank Capran ohjaama yhdysvaltalainen mustan huumorin komediaklassikko vuodelta 1944. Se kertoo veljenpojasta, joka saa yllätyksekseen huomata, etteivät hänen herttaisten tätiensä harrastukset ole kovin viattomia.

Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.

Elokuva oli Suomessa Valtion filmitarkastamon kokonaan kieltämä vuodesta 1944 vuoteen 1949 asti. Sensuurista vapautumisen jälkeen elokuva sai Suomen ensi-iltansa 29.&nbsp;huhtikuuta 1949.

## Juoni
Brewsterin sisarukset Abbey ja Martha asuvat Brooklynissä eikä kukaan aavista, että nämä herttaiset vanhat neidit vapaa-aikanaan myrkyttävät vanhoja, yksinäisiä herrasmiehiä, jotta he voisivat kuolla ”hymy huulillaan”. Ruumiit hautaa kellariin heidän sisarenpoikansa Teddy, joka kuvittelee olevansa Yhdysvaltain entinen presidentti Theodore Roosevelt ja luulee uhrien olevan Panaman kanavan rakennustöissä keltakuumeeseen kuolleita miehiä. Abbeyn ja Marthan sisarenpoika elokuvakriitikko Mortimer tulee ilmoittamaan, että hän on mennyt naimisiin, mutta löytääkin yllättäen ruumiin ikkunapenkistä.

Lisäksi paikalle ilmaantuu Mortimerin kolmas veli Jonathan, pakomatkalla oleva murhaaja, joka on äärimmäisen närkästynyt, kun saa tietää tätiensä murhanneen 12&nbsp;miestä eli enemmän kuin hän itse. Jonathan jää kuitenkin kiinni ja Teddy toimitetaan parantolaan. Koska tädit eivät halua erota Teddystä, myös he lähtevät parantolaan, mikä päättää heidän ”hyväntekeväisyystoimintansa”. Lopuksi he paljastavat vielä Mortimerille, että tämä on ottolapsi. Mortimer on äärimmäisen helpottunut kuulleessaan, ettei ole sukua murhanhimoisille Brewstereille.

## Rooleissa

## Tuotanto
Elokuva kuvattiin 1941 kahdeksassa viikossa, mutta tekijänoikeuksien takia sen ensi-ilta oli vasta 1944.

## Lähteet
* 

### Viitteet

## Aiheesta muualla
*
Andrew Garfield

**Andrew Russell Garfield** (s. 20. elokuuta 1983 Los Angeles, Kalifornia) on englantilais-yhdysvaltalainen näyttelijä, joka on esiintynyt elokuvissa, televisiossa ja teatterissa.

## Nuoruus
Garfield syntyi keskiluokkaiseen juutalaisperheeseen Los Angelesissa vuonna 1983. Hänen Englannissa kasvaneen puolanjuutalaisen isoisänsä alkuperäinen sukunimi oli Garfinkel. Garfieldillä on isoveli. Perhe muutti Epsomiin Englantiin, kun Garfield oli vielä lapsi.

## Ura
Garfield näytteli Englannissa nuorten teatteriryhmässä ja valmistui Royal Central School of Speech and Drama -koulusta Lontoossa vuonna 2004. Hän voitti samana vuonna *Manchester Evening Newsin* uuden tulokkaan palkinnon roolistaan näytelmässä *Kes*. Vuonna 2006 hänelle myönnettiin arvostettu *Evening Standardin* teatteripalkinto.

Garfieldin ensimmäinen televisiorooli oli brittiläisessä teinisarjassa *Sugar Rush* (2005). Vuonna 2007 Garfield vieraili tieteissarjassa *[[Doctor Who]]* ja esitti vankilasta vapautuvaa murhaajaa elokuvassa *[[Boy A]]*, josta hän sai parhaan näyttelijän Bafta-palkinnon. Samana vuonna hän näytteli ensimmäisessä Hollywood-elokuvassaan *[[Lions for Lambs]]*. Sitä seurasivat *[[Kuningattaren sisar]]* (2008), *[[The Imaginarium of Doctor Parnassus]]* (2009) ja *[[Ole luonani aina (elokuva)|Ole luonani aina]]* (2010). Samaan aikaan Garfield näytteli televisiosarjassa *Red Riding*. Hän sai BAFTA- ja Golden Globe -ehdokkuudet Eduardo Saverinin roolista elokuvassa *[[The Social Network]]* (2010).

Garfield näytteli pääosaa Marvel-elokuvissa *[[The Amazing Spider-Man (vuoden 2012 elokuva)|The Amazing Spider-Man]]* (2012) ja *[[The Amazing Spider-Man 2]]* (2014). Kolmannessa hämähäkkimieselokuvassaan *[[Spider-Man: No Way Home]]* hän esiintyi vuonna 2021.

Garfield sai parhaan miespääosan Oscar- ja Golden Globe -ehdokkuudet Desmond Dossin roolista Mel Gibsonin sotaelokuvassa *[[Hacksaw Ridge – aseeton sotilas]]* (2016). Garfield näytteli jesuiittamunkkia Martin Scorsesen ohjaamassa elokuvassa *[[Silence (elokuva)|Silence]]* (2016) sekä halvaantunutta miestä elokuvassa *Breathe* (2017).

Garfield näytteli 2010-luvulla edelleen myös teatterissa. Hän teki Broadway-ensiesiintymisenä Biff Lomanin roolissa vuoden 2012 näytelmässä *[[Kauppamatkustajan kuolema]]*. Vuonna 2017 Garfield näytteli Lontoossa *Angels in America* -näytelmässä, josta hänelle myönnettiin Tony-palkinto.

Garfieldin elokuvia 2020-luvulla ovat olleet sosiaalisen median vaikuttajana elokuvassa *Mainstream* (2020), televisioevankelista Jim Bakkerina elokuvassa *[[The Eyes of Tammy Faye]]* (2021) sekä näytelmäkirjailija ja säveltäjä Jonathan Larsonina elokuvassa *Tick, Tick… Boom!* (2021), josta hän sai Oscar-ehdokkuuden.

## Yksityiselämä
Garfield pitää yksityiselämänsä poissa julkisuudesta. Hän on tapaillut näyttelijä Emma Stonea 2010-luvulla ja malli Alyssa Milleriä vuosina 2021–2022.

## Filmografia

## Lähteet

## Aiheesta muualla

* 
*
Matti Mäki

**Matti Mäki** (s. 17. maaliskuuta 1982 Oulu) on suomalainen kilpauimari ja uintivalmentaja. Hän edusti Suomea Ateenan olympialaisissa 2004, jossa hän oli 100 metrin selkäuinnin alkuerien 36. ajalla 57,57 ja 200 metrin selkäuinnin alkuerien 33. ajalla 2.06,29.

Uinnin lisäksi Mäki on harrastanut muun muassa seiväshyppyä ja balettitanssia. Uintiurallaan Mäki edusti Simmis Unitedia.

Mäki lopetti uintiuransa vuonna 2006 ja on sen jälkeen toiminut uintivalmentajana. 

## Lähteet
Jukka Piekkanen

**Jukka Piekkanen** (s. 22. marraskuuta 1975 Helsinki) on suomalainen uimahyppääjä. Hän edusti Suomea kahdesti olympiakisoissa, ensimmäisen kerran Sydneyssä 2000. Tällöin hän sijoittui 3 metrin ponnahduslaudalle sijalle 20. Neljä vuotta myöhemmin Ateenassa hän sijoittui samassa lajissa sijalle 29. Piekkanen kilpaili myös pariuimahypyissä, parinaan Ville Vahtola.

Jukka Piekkanen saavutti vuonna 1999 Suomen ensimmäisen arvokilpailumitalin uimahypyissä sijoittumalla kolmanneksi Istanbulin Euroopan-mestaruuskilpailuissa kolmen metrin ponnahduslaudalla. Hän osallistui maailmanmestaruuskilpailuihin viidesti vuosina 1998–2007, parhaina saavutuksinaan 17. sija kolmen metrin ponnahduslaudan parihypyissä vuosina 2003 ja 2005. Hänen paras henkilökohtainen MM-saavutuksensa on 24. sija kolmen metrin ponnahduslaudalla vuosina 1998 ja 2001. Piekkanen oli ehdolla Suomen olympiaehdokkaaksi jo Atlantaan 1996 mutta jäi noista kisoista täpärästi ulos.

Vantaalaisen Piekkasen ammatti on uimavalvoja.

## Lähteet

## Aiheesta muualla
*Piekkanen olympiakomitean Ateena-kisasivuilla
All Time Low

**All Time Low** on yhdysvaltalainen vuonna 2003 perustettu pop-punkyhtye Baltimoresta, Marylandista. Se perustettiin yhtyeen jäsenten ollessa vielä lukiossa. Aluksi he tekivät cover-versioita muiden yhtyeiden, kuten Green Dayn ja Blink-182:n kappaleista.

All Time Low solmi levytyssopimuksen Emerald Moon -levy-yhtiön kanssa vuonna 2004 ja he julkaisivat ensimmäisen EP:nsä, *[[The Three Words to Remember in Dealing with the End EP]]*. Ensimmäisen studioalbuminsa, *[[The Party Scene]]*, yhtye julkaisi heinäkuussa 2005. Ennen kuin yhtyeen jäsenet valmistuivat lukiosta, he tekivät levytyssopimuksen Hopeless Recordsin kanssa ja äänittivät uudelleen debyyttialbuminsa laulut ja kaksi uutta laulua uudelle EP:lleen.

Vuonna 2007 All Time Low julkaisi *[[So Wrong, It’s Right]]* -albuminsa, ja se oli Billboard 200 -listan sijalla kuusikymmentäkaksi. Tehdessään kolmatta albumiaan yhtye teki yhteistyötä muun muassa Blink-182-yhtyeen basistin kanssa.

## Bändin jäsenet

* Alex Gaskarth – laulu, rytmikitara
* Jack Barakat – kitara
* Zack Merrick – basso, taustalaulu
* Rian Dawson – rummut, lyömäsoittimet

## Diskografia
### Studioalbumit
* 
* 
* 
* 
* 
* 
* 
* 
* 

### Livealbumit
* *Straight to DVD* (2010)
* *Straight to DVD II: Past, Present and Future Hearts* (2016)

### EP:t
* *[[The Three Words to Remember in Dealing with the End EP]]* (2004)
* *[[Put Up or Shut Up]]* (2006)
* *Live from MySpace Secret Shows* (2009)
* *Live Session* (2009)
* *MTV Unplugged: All Time Low* (2010)
* *Everything Is Fine On Your Birthday* (2018)

### Singlet
* *Circles* (2005)
* *The Girl's a Straight-Up Hustler* (2006)
* *Coffee Shop Soundtrack* (2006)
* *Six Feet Under the Stars* (2007)
* *Dear Maria, Count Me In* (2008)
* *Poppin' Champagne* (2008)
* *Weightless* (2009)
* *Damned If I Do Ya (Damned If I Don't)* (2009)
* *Painting Flowers* (2010)
* *Lost in Stereo* (2010)
* *Merry Christmas, Kiss My Ass* (2010)
* *I Feel Like Dancin* (2011)
* *Forget About It* (2011)
* *Time-Bomb* (2011)
* *For Baltimore* (2012)
* *Somewhere in Neverland* (2012)
* *Backseat Serenade* (2013)
* *A Love Like War* (feat. Vic Fuentes) (2013)
* *Something's Gotta Give* (2015)
* *Kids in the Dark* (2015)
* *Dirty Laundry* (2017)
* *Good Times* (2017)
* *Everything Is Fine* (2018)
* *Birthday* (2018)

## All Time Low Suomessa
* 14. elokuuta 2010 - Ankkarock, Vantaa
* 26. kesäkuuta 2013 - Rock the Beach, Helsinki
* 16.helmikuuta 2014 - The Circus, Helsinki
* 24. kesäkuuta 2015 - The Circus, Helsinki

## Aiheesta muualla

*Yhtyeen virallinen nettisivu
Linnusperä

**Linnusperä** on Kokkolan kaupunginosa, jossa on noin 900 asukasta. Linnusperään on bussiyhteys linjalla 5. Linnusperässä ei ole koulua tai päiväkotia.
Masty

**Masty** () eli **Mosty** (; ; ) on pieni kaupunki ja samanniminen piiri Hrodnan alueella Valko-Venäjän länsiosissa. Kaupungin väkiluku on 16&nbsp;500 ja koko piirin 34&nbsp;900.

Kaupunki sijaitsee Itämereen laskevan, historiallisena kulkureittinä merkittävän ja yhä suurelta osin navigoitavan Niemen-joen pohjoisrannalla. Paikkakunta on mainittu asiakirjoissa ensimmäisen kerran vuonna 1486. Mostyn piiri on perustettu 1940.  Maakunnan pääkaupunki Hrodna sijaitsee maanteitse 62 kilometrin päässä luoteessa ja pääkaupunki Minsk vastaavasti 249&nbsp;km itäkaakossa. Kaupunki myös Valko-Venäjän rautateiden Hrodna-Skidal-Masty- ja Lida-Masty-Vaukavysk-linjojen risteysasema.

## Lähteet

## Aiheesta muualla

*Lyhyt kaupunkikuvaus  (bycity.org)
*Hrodnan alueen viralliset sivut Mastyn piiristä  ,  ja  (region.grodno.by)
*Kantakaupungin kartta  (bycity.org)
*WikiMapia karttalinkki, kohteiden selitykset pääosin  tai 
*Neuvostoliiton aikainen topografiakarttaa Mastyn kaupungista (maps.vlasenko.net) 
*Virallinen valkovenäläinen sääennuste Mastyyn  (pogoda.by)
*Valokuvia piiristä  (Radzima.org)
*Valokuvia Mastyn piiristä   (mosty.grodno-region.by)
Tite Kubo

**Tite Kubo** (, oikealta nimeltä **Noriaki Kubo** , s. 26. kesäkuuta 1977) on japanilainen mangaka, joka on tunnettu *[[Bleach (manga)|Bleach]]* -mangasarjasta.

## Lähteet

## Aiheesta muualla
*
Lego Star Wars III: The Clone Wars

**LEGO Star Wars III: The Clone Wars** on Traveller’s Talesin kehittämä, maaliskuussa 2011 julkaistu toimintaseikkailu- ja tasohyppelypeli. Peli keskittyy kloonisotiin perustuvan ''Star Wars: The Clone War'' -televisiosarjan ensimmäiseen ja toiseen tuotantokauteen. Pelin edeltäjiä ovat *[[Lego Star Wars: The Video Game]]* vuodelta 2005 ja *[[Lego Star Wars II: The Original Trilogy]]* vuodelta 2006. 

## Uudet ominaisuudet

* Täysin uusia tasoja ja muutamia vanhoja hieman muokattuina. 
* Uusia hahmoja ja uusia versioita vanhoista. 
* Pelattavina hahmoina sekä jedejä että separatisteja. 
* Pelattavilla hahmoilla uusia liikkeitä. 
* Uusia, niin sanottuja ”planeetanvalloitustasoja”. 

## Aiheesta muualla
*Virallinen sivusto
Näppäripelimannit

**Näppäripelimannit** on kaustislainen lasten ja nuorten laaja musiikkiryhmä, jolla on musiikkikoulutusta myös muualla maassa. 

Näppäripelimannien toiminnan pohjalla on niin sanottu näppäripedagogiikka, jonka on kehittänyt kaustislainen kansanmuusikko ja viulisti Mauno Järvelä. Järvelä alkoi opettaa lapsia kansalaisopiston piireissä 1980-luvun alussa ja huoli opetukseen jokaisen kiinnostuneen. Ohjelmisto on perustunut Kaustisen pelimanniperinteeseen, ja yhteislaululla ja -soitolla on keskeinen asema opetuksessa. Musiikkitutkinnot olivat vapaaehtoisia. 

Pedagogiikka, jota myös sisuki-menetelmäksi  kutsutaan, on levinnyt ympäri Suomea. Sitä on järjestetty myös Ruotsissa, Norjassa, USA:ssa ja Etelä-Afrikassa.

Esiintyvän Näppäripelimannit-ryhmän runkona toimii Kaustisen ja naapurikuntien noin 60-päinen näppäriyhtye. Kun ryhmä esiintyy Kaustisen kansanmusiikkijuhlilla, esiintyjiä on noin 200 ja mukana on myös esiintyjiä eri puolilta Suomea ja Pohjoismaita. Suuressa näppäriorkesterissa soi noin 180 viulua ja muun muassa 15 urkuharmoonia, kontrabassoja, huiluja, selloja, alttoviuluja ja haitareita. Vuonna 2019 vuotuisella Näppärikurssilla oli jopa 350 soittajaa.

Taiteen edistämiskeskus Taike  myönsi Kaustisen Näppäreille lastenkulttuurin valtionpalkinnon 2023. 
## Lähteet
Marja-Riitta Norri

**Marja-Riitta Norri** (s. 20. marraskuuta 1950 Tyrvää) on suomalainen arkkitehti ja Suomen rakennustaiteen museon entinen pitkäaikainen johtaja.

Norri syntyi Tyrväällä ja valmistui ylioppilaaksi Huittisten Lauttakylän yhteiskoulusta vuonna 1969. Hän opiskeli arkkitehtuuria Teknillisessä korkeakoulussa ja valmistui arkkitehdiksi vuonna 1980. Opiskeluaikanaan hän oli jo työskennellyt useassa eri arkkitehtitoimistossa. Lähes heti valmistuttuaan vuonna 1981 hänet valittiin ''Arkkitehti''-lehden päätoimittajaksi, jossa toimessa hän oli vuoteen 1987 saakka.

Vuonna 1988 Norri valittiin rakennustaiteen museon johtajaksi professori Aarno Ruusuvuoren jälkeen. Museon johtajana ollessaan hän myös kirjoitti ja toimitti lukuisia museon arkkitehtuurijulkaisuja. Hän on toimittanut muun muassa akateemikko Juha Leiviskän arkkitehtuuria käsittelevän laajan teoksen, jota taidehistorian professori Riitta Nikula on luonnehtinut kauneimmaksi elävästä arkkitehdista koskaan tehdyksi opukseksi. Yhdessä Elina Standertskjöldin ja Willfried Wangin kanssa hän on kirjoittanut kattavan Suomen 1900-luvun arkkitehtuuria käsittelevän teoksen *20th Century Architecture Finland* (2000). Norri oli museon johtajana aina vuoteen 2002 asti, jonka jälkeen hänen seuraajakseen valittiin arkkitehti Severi Blomstedt. Tuotteliaan kirjoitus- ja toimitustyönsä ja rakennustaiteen museon näyttelyohjelmiston kautta Norri on antanut vahvan panoksen nykyarkkitehtuurin tuntemuksen edistämiseen Suomessa.

## Julkaisuja
* Marja-Riitta Norri & Maija Kärkkäinen (toim.) 1992. *An Architectural Present. 7 Approaches. Arkkitehtuurin nykyhetki. 7 näkökulmaa. * 2. p. Helsinki: Museum of Finnish Architecture, 191 s.
* Marja-Riitta Norri & Kristiina Paatero (toim.) 1999. *Juha Leiviskä*. Helsinki: Museum of Finnish Architecture, 216 s.
* Marja-Riitta Norri, Elina Standertskjöld & Willfried Wang 2000. *20th Century Architecture: Finland*. Helsinki: Museum of Finnish Architecture, 327 s.

## Lähteet
*Uppslagsverket Finland
*Suomen rakennustaiteen museon johtaja Marja-Riitta Norri
*Marja-Riitta Norri (archinform.net)
*Riitta Nikula: Onnistuneet kokovartalokuvat arkkitehdeistä
Lào Cai (maakunta)

**Lào Cai** on Vietnamin maakunta Tây Bắcin alueella maan pohjoisosassa. Sen hallinnollinen keskus on Yên Bái. Maakunnan pinta-ala on 13&nbsp;256,92 neliökilometriä, ja siellä on noin 1&nbsp;778&nbsp;785 asukasta (vuonna 2025).

Lào Cai jakautuu 89 kuntaan ja 10 suuralueeseen. Maakunta suureni huomattavasti vuoden 2025 hallinnollisessa uudistuksessa, kun siihen liitettiin Yên Báin maakunta. 

Maakunta on vuoristoseutua, ja Punainenjoki virtaa sen läpi. Indokiinan korkein vuori Phan Xi Păng sijaitsee Lào Caissa. Phan Xi Păngin lähellä on ranskalaisten aikanaan perustama vuoristoasema Sa Pa, josta on kehittymässä alueen matkailukeskus ja suosittu vaellusreittien tukikohta.

Maakunta on köyhää, pääosin metsien peittämää seutua, jonka pääelinkeinoja ovat maa- ja metsätalous. Siellä asuu monia etnisiä vähemmistöjä, joista merkittävimpiä ovat hmongit, tàyt, daot ja thait.

Maakunnan pääkaupunki Lào Cai on rajakaupunki, josta pääsee Kiinaan Hekoun sillan yli. Lào Caihin tulee rautatie Hanoista.


Tiedosto:Road and paddy fields in Sa Pa, Vietnam, 20240126 1213 3603.jpg|Sa Pan terassoituja riisipeltoja
Tiedosto:2025-02-09 Nguyễn Huệ Street, Phố Mới Ward, Lào Cai City 02.jpg|Lào Cain kaupunkia
Tiedosto:Can Cau market (6223927056).jpg|Cán Cấun markkinat
Tiedosto:Catcatfalls7.jpg|Cát Cátin vesiputous


## Lähteet

## Aiheesta muualla
Heithem Ben Salem

**Heithem Ben Salem** (, s. 25. huhtikuuta 1988) on tunisialainen jalkapalloilija, pelipaikaltaan hyökkääjä ja keskikenttäpelaaja. Hän edustaa Tunisian pääsarjassa pelaavaa CA Bizertinia.

## Lähteet
* Heithem Ben Salem Kawarji.comissa  
* worldfootball.net
Lạng Sơn (maakunta)

**Lạng Sơn** on Vietnamin maakunta Đông Bắcin alueella maan pohjoisosassa. Sen hallinnollinen keskus on Lương Văn Tri. Maakunnan pinta-ala on 8&nbsp;310,18 neliökilometriä, ja siellä on 881&nbsp;384 asukasta (vuonna 2025). Lạng Sơnin maakunta jakautuu 61 kuntaan ja 4 suuralueeseen.

Lạng Sơnissa kasvatetaan hedelmäpuita kuten päärynöitä, luumuja ja persimoneja. Siellä on erikoisia luolia ja tippukivimuodostelmia.

Kantatie 1A kulkee Hanoista Lạng Sơnin läpi Kiinan puolelle. Rajala oleva ”Ystävyyden portti” on ollut tärkeä kauppareitti vuosisatojen ajan. Maakunnassa asuu etnisiä vähemmistöjä kuten tàyt, daot, nùngit ja mongit.


Tiedosto:Đêm Lạng Sơn.jpg|Näkymä Lạng Sơnin kaupunkiin
Tiedosto:Lạng Sơn - caves at Động Nhị Thanh Feb 2024 01.jpg|Nhị Thanhin luola
Tiedosto:Countryside around Bac Son - Lang Son Province - Vietnam - 02 (48137846746).jpg|Lạng Sơnin maaseutua
Tiedosto:Đền Kỳ Cùng.jpg|Kỳ Cùngin temppeli


## Lähteet

## Aiheesta muualla
Mäkikaura

**Mäkikaura** (*Helictotrichon pubescens*) on heinäkasveihin kuuluva peltokauran sukulaislaji.

## Ulkonäkö
Mäkikaura on monivuotinen, jonkin verran mätästävä, 30–80 senttimetriä korkeaksi kasvava heinä. Lehtitupet ja alimmat lehdet ovat hienokarvaiset (*pubescens* viittaa karvaisuuteen). Lehdet ovat 2–7 millimetriä leveät. Mäkikauran kukinto on kapea röyhy, jonka yksittäiset tähkylät muistuttavat viljeltyä kauraa. Tähkylät ovat 10–15 mm pitkät, väriltään hopeisen ja punavioletin kirjavat ja niissä on kaksi tai kolme polvellista vihnettä. Mäkikaura kukkii Suomessa kasvaessaan alkukesällä kesä–heinäkuussa.

Mäkikauran lähilaji on ahdekaurio eli ahdekaura (*Helictochloa pratensis*), jonka voi erottaa muun muassa vihneiden lukumäärästä ja lehtien karvaisuudesta. Myös toiseen sukuun kuuluva niittyheinäkaura eli heinäkaura (*Arrhenatherum elatius*) muistuttaa jokseenkin mäkikauraa.

## Elinympäristö ja levinneisyys

Mäkikaura kasvaa niityillä, kedoilla ja liikennepaikoilla, yleensä melko kuivilla kasvupaikoilla. Runsaasti mäkikauraa kasvavat kuivat niityt on Suomessa luokiteltu omaksi luontotyypikseen mäkikaurakedot. Tämä luontotyyppi on äärimmäisen uhanalainen (CR) Suomessa. Mäkikaura on Suomessa yleinen lounaassa ja etelärannikolla. Sisämaassa laji on paljon harvinaisempi ja kasvaa yleensä selvästi arkeofyytin eli muinaistulokkaan luonteisena vanhoilla kulttuuripaikolla, kuten linnavuorilla.

## Lähteet
* 
* 

### Viitteet

## Aiheesta muualla
* Kasviatlas: Mäkikauran (''Avenula pubescens'') levinneisyys Suomessa.
* Pinkka – Lajintuntemuksen oppimisympäristö: Mäkikaura (''Avenula pubescens'')
* ITIS: ''Helictotrichon pubescens'' 
* United States Department of Agriculture (USDA): ''Avenula pubescens''
Titus the Fox

**Titus the Fox** on Titus Interactiven kehittämä tasohyppely, joka on julkaistu vuonna . Peli on julkaistu kuudelle alustalle, Amigalle, Atari ST:lle, DOS:ille, Amstrad CPC:lle, Game Boylle ja Game Boy Colorille. *Titus the Fox: To Marrakech and Back* on pelin kansainvälinen versio. 
*Lagaf': Les Aventures de Moktar - Vol 1: La Zoubida* on pelin aikaisempi versio, jossa ketun tilalta pelissä seikkailee arabimies.

## Pelaaminen
Titus the Fox on kaksiulotteinen tasohyppelypeli. Pelissä on viisi eri teemaa, joista jokainen sisältää kolme kenttää, kaksi mene maaliin- kenttää ja yhden bonustason, siis yhteensä 15 kenttää.
Peliä on mahdollista pelata kaksin (Game Boy Colorilla), jos molemmilla pelaajilla on kyseinen peli. Silloin Titusta auttamassa on hänen serkkunsa Zorro.
Jokaisen tason tavoite on päästä maaliin ja samalla kerätä bonus-neliöitä, joista saa elämiä. Pelissä ei ole tallennusmahdollisuutta, joten kaikki elämät menetettyään on peli aloitettava alusta.

## Tarina
Titus-ketun morsian Suzy/Foxy (versiosta riippuen) lähtee Saharaan tutkimaan aavikolla elävää kettulajia. Tunnettu Fox Hits Magazine -lehti haluaa artikkelin lehteensä ja antaa käskyn Foxylle mennä valokuvaamaan kettuja. Sulttaani Rabys kidnappaa hänet. Kun Titus kuulee tästä, hän päättää pelastaa morsiamensa pahan sulttaanin kynsistä.

## Lähteet

## Aiheesta muualla
* Titus the Fox Gamespotissa
* 
*
Mark Giordano

**Mark Giordano** (s. 3. lokakuuta 1983 Toronto, Ontario) on kanadalainen jääkiekkoilija. Hänen pelipaikkansa on puolustaja ja hän pelaa Toronto Maple Leafsissa NHL:ssä.

## Ura
Giordanoa ei koskaan varattu NHL:ään, mutta hän teki vapaana agenttina sopimuksen Calgary Flamesin kanssa vuonna 2004. Giordano nousi ensimmäistä kertaa Calgaryn kokoonpanoon kaudella 2005–2006 pelaten kuusi NHL-ottelua. Hän teki kaksi ensimmäistä NHL-maaliaan kotikaupungissaan Torontossa Maple Leafsia vastaan 14. lokakuuta 2006. 28. elokuuta 2007 Giordano kieltäytyi Flamesin tarjoamasta kaksisuuntaisesta sopimuksesta, joten hän pelasi kauden Moskovan Dynamossa. Hän kuitenkin palasi Calgaryyn kaudeksi 2008–2009. Giordano palkittiin parhaalle puolustajalla jaettavalla James Norris Memorial Trophylla kauden 2018-2019 päätteeksi. Giordano voitti Mark Messier Leadership Awardin vuonna 2020. Seattle Kraken varasi Giordanon joukkueeseensa .

Maaliskuussa 2022 Kraken kauppasi Giordanon ja Colin Blackwellin Toronto Maple Leafsiin vaihdossa kahteen toisen kierroksen varausvuoroon ja kolmannen kierroksen varausvuoroon.

Toukokuussa 2022 Giordano teki Maple Leafsin kanssa kaksivuotisen ja yhteensä 1,6 miljoonan dollarin arvoisen jatkosopimuksen.

## Tilastot

## Lähteet
* http://flames.nhl.com/club/player.htm?id=8470966
* https://www.nhl.com/news/flames-mark-giordano-norris-trophy-winner/c-307913534?tid=280503612
* https://www.sportsnet.ca/nhl/article/mark-giordano-wins-2020-mark-messier-leadership-award/

### Viitteet
Olivier Rochus

**Olivier Rochus** (s. 18. tammikuuta 1981 Namur) on belgialainen tennispelaaja. Parhaimmillaan hän on sijoittunut ATP-maailmanlistalla sijalle 24. Hän on voittanut kaksi ATP-turnausta sekä kaksinpelissä että nelinpelissä. Hän voitti Ranskan avoimien 2004 miesten nelinpelin parinsa Xavier Malissen kanssa. Grand Slam -turnauksien kaksinpelissä hän on selviytynyt kolme kertaa neljännelle kierrokselle. Davis Cupissa hän on edustanut Belgiaa 25 maaottelussa vuosina 2000–2012.

Hänen vanhempi veljensä Christophe Rochus on myös tennispelaaja.

## Lähteet
* 
### Viitteet
Jimmy Cochran

**Jimmy Cochran** (s. 29. toukokuuta 1981) on yhdysvaltalainen alppihiihtäjä.

Cochran kisasi ensimmäistä kertaa alppihiihdon maailmancupissa Park Cityssä 23. marraskuuta 2003. Ensimmäiset maailmancupin pisteet hän otti 19. joulukuuta 2004 Alta Badian suurpujottelussa, jossa hän oli neljästoista. Cochranin paras maailmancupin sijoitus on seitsemäs sija Kranjska Goran suurpujottelusta 21. joulukuuta 2005. Alppihiihdon MM-kisoissa vuonna 2005 Cochran oli suurpujottelussa kuudestoista ja vuonna 2009 pujottelussa kymmenes. Torinon talviolympialaisissa vuonna 2006 hän oli pujottelussa kahdestoista.

## Lähteet
The Love You Save

**The Love You Save** on The Jackson 5 -yhtyeen single, joka julkaistiin vuonna 1970 ja on järjestyksessä yhtyeen kolmas single, joka nousi listaykköseksi Yhdysvaltain Billboard Hot 100 -listalle.
Punakorva-aratti

**Punakorva-aratti** (*Pyrilia haematotis*) on keskiamerikkalainen papukaija. Se kuului aiemmin *Pionopsitta*- eli huppuarattien sukuun, ja sen entinen lajinimi on **ruskohuppuaratti**.

Sen elinympäristö ulottuu Meksikon kaakkoisosista Pohjois-Guatemalan kautta Panaman länsiosiin (nimialalaji *haematotis*), sekä Luoteis-Kolumbiaan ja Itä-Panamaan (alalaji *coccinicollaris*). Lajin holotyypin kuvailivat  Philip Lutley Sclater ja Osbert Salvin Guatemalan Vera Pazista 1860. Sillä ei ole alalajeja.

## Ulkonäkö
Punakorva-aratti on noin 21 senttimetriä pitkä nokasta lyhyen pyrstön kärkeen. Se painaa noin 145-150 grammaa.

Punakorva-aratti on suurimmaksi osaksi vihreä papukaijalintu. Sillä on ruskea pää ja oliivinvihertävä kaula, niska ja rinta. Nimensä mukaisesti sillä on vaaleanpunertava korvalaikku. Siipisulat ovat siniset. Siipien pienet alapeitinhöyhenet ovat punaiset ja siniset. Nokka on vaalea, silmää ympäröivä ihoalue on suuri ja valkoinen, jalat vaaleanharmaat. 

Sukupuolet ovat samannäköiset. 

Nuoret ovat höyhenpuvultaan vihertävämpiä.

## Lähteet
Naukograd

**Naukograd** () on venäläinen tiedekaupunki. Kaupunki voi saada tiedekaupungin aseman, jos siellä sijaitsee paljon tutkimustoimintaa yliopiston tai valtion tutkimuslaitoksien muodossa. Nimitys on verraten uusi: Obninskistä tuli ensimmäinen naukograd vuonna 2000. Dubna (2001), Koroljov (2001), Koltsovo, Frjazino (2003) ja Reutov (2003) saivat tämän nimen pian sen jälkeen.

Naukogradeissa tehtävä tutkimus ja kehitystyö on sidoksissa Venäjän aseteollisuuteen. Näihin kaupunkeihin on myös suunniteltu keskivertoa paremmat elinolot sekä muita kannustimia naukogradin asukkaille.

Tiedekeskuskaupunkeja on nykyisin noin 70. Suomea lähimmät naukogradin aseman saavuttaneet kaupungit ovat Leningradin alueen ydinvoimatekniikan tuotekehitys- ja tuotantopaikkakunta Sosnovyi Bor, petrokemian vientikeskus Primorsk (Koivisto) ja  Pietarin ydinfysiikkainstituutin kotipaikka Hatsina sekä Pietarin länsiosissa sijaitseva yliopistollisten laitoksen keskittymä Pietarhovi. Kolmisenkymmentä tiedekeskusta sijaitsee Moskovan läheisyydessä. Monia tiedekaupunkeja löytyy Volgan varrelta tai Ural-vuoristosta ja muualta Siperiasta.

Neuvostoliitossa toimineet tiedekaupungit olivat usein suljettuja ja asetutkimukseen keskittyneitä. Kymmenen ydinasetutkimukseen keskittynyttä kaupunkia on edelleen suljettuja.

## Lähteet

## Aiheesta muualla
*Neuvostoliiton salaiset kaupungit
Punanaamioaratti

**Punanaamioaratti** (*Pionopsitta pileata*), myös *Pyrilia pileata,* entiseltä nimeltään **punahilkka-aratti**, on eteläamerikkalainen papukaija. Sen elinympäristö käsittää Kaakkois-Brasilian, Itä-Paraguayn ja Pohjois-Argentiinan. Lajin holotyypin kuvaili Giovanni Antonio Scopoli Kaakkois-Brasiliasta 1769.

Se on nykyään sukunsa ainoa laji. *Pionopsitta*-suvun nimi oli joskus huppuaratit, kun sukuun kuuluivat vielä nykyään *Pyrilia*-sukuun luetut lajit.

## Ulkonäkö
Punanaamioaratti on noin 22 senttimetriä pitkä nokasta pyrstön kärkeen ja se painaa noin 100-120 grammaa.

Laji on suurimmaksi osaksi vihreä papukaijalintu. Aikuisella koiraalla on punainen kruunu. Naaraan pää on vihreä, ja otsa on sinertävä.

Nuorella koiraalla on vain vähän punaista, kuin nauha silmästä silmään. Nuori naaras kuin aikuinen.

## Lähteet
Pyöveliaratti

**Pyöveliaratti** (*Pyrilia caica*) on eteläamerikkalainen papukaija. Sen elinympäristö ulottuu Pohjois-Brasilian Amazonin alajuoksulta Guyanaan, Surinameen, Ranskan Guyanaan ja Itä-Venezuelaan. Lajin holotyypin kuvaili John Latham Cayennesta 1790. Sillä ei ole alalajeja.

## Ulkonäkö
Pyöveliaratti on noin 23 senttimetriä pitkä nokasta lyhyen pyrstön kärkeen. Se painaa noin 120-140 grammaa.

Suurimmaksi osaksi pyöveliaratti on väriltään vihreä. Sillä on synkän musta pää, jota reunustaa kellertävä kaulus, joka on keltaisempi niskalla ja ruskeampi kaulalla ja rinnalla. 

Sukupuolet samannäköiset. 

Nuoret vihertävämpiä kuin aikuiset.

## Lähteet

## Aiheesta muualla
*Laji.fi: Pyöveliaratti (''Pyrilia caica'')
*iNaturalist: Pyöveliaratti (''Pyrilia caica'')
*UniProt: Taxonomy - Pyrilia caica (Caica parrot) 
*Global Biodiversity Information Facility (GBIF): Pyrilia caica
Walid Hichri

**Walid Hichri** (, s. 4. maaliskuuta 1986) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Espérancea.

## Ura
Hichri aloitti ammattilaisuransa Tunisian pääsarjassa kaudella 2004-2005 Club Africainin joukkueessa, jolloin hän onnistui myös kerran maalinteossa sarjan avausottelussa ES Beni Khalledia vastaan. Sittemmin Hichri kuului joukkueensa vakiopuolustajiin ja pelasi lähes neljän kauden verran.

Tammikuussa 2008 Hichri siirtyi Venäjän pääsarjaan FK Saturnin joukkueeseen, jossa hän vietti yhden kauden. Kauden päätteeksi Hichri palasi kotimaahansa CA Bizertinin joukkueeseen.

Toukokuussa 2010 hän allekirjoitti Espérancen kanssa kahden vuoden sopimuksen.

## Maajoukkue
Hichri pelasi ensimmäisen maaottelunsa Tunisian maajoukkueessa 29. toukokuuta 2011 harjoitusottelussa Keski-Afrikan tasavaltaa vastaan. Avausmaalinsa hän teki Afrikan karsintaottelussa Togoa vastaan 8. lokakuuta 2011.

Hichri valittiin vuoden 2013 Afrikan-mestaruuskisoihin, jossa hän pelasi kaikki kolme ottelua. Tunisian kisat päättyivät alkulohkoon.

## Lähteet
* Walid Hichri Kawarji.comissa  

### Viitteet
Jack Kruschen

**Jack Kruschen** (20. maaliskuuta 1922 Winnipeg, Kanada &ndash; 2. huhtikuuta 2002) oli kanadalainen näyttelijä. Hän aloitti uransa radiossa 1930-luvun lopulla. Pienissä elokuvarooleissa hän näytteli vuodesta 1949 alkaen. Hän oli ehdolla parhaan miessivuosan Oscarin saajaksi elokuvasta *[[Poikamiesboksi]]* (1960). Muita rooleja Kruschenilla oli muun muassa elokuvissa *[[Rakkaani, tule takaisin]]* (1961) ja *[[Tuomitun kosto]]* (1962).

## Lähteet
Pankkiseitsikko

**Pankkiseitsikko** oli 1990-luvun puolivälin jälkeen Venäjällä ollut taloudellisesti ja poliittisesti vaikutusvaltainen ryhmä, johon kuuluivat Alfa, Inkombank, LogoVAZ, Menatep, Most, 
Oneximbank ja SBS-Agro. Näitä finanssiteollisia ryhmiä pyörittivät jotkut rikkaat suurliikemiehet, oligarkit. Seitsikon pankkiirit tulivat politiikkaan toden teolla vuonna 1996, jolloin he olivat muiden suurrikkaiden mukana auttamassa Jeltsinin valintaa toiselle kaudelle. Pankkiseitsikon valta perustui pääomiin, teollisuuden omistuksiin, poliittisiin kytkentöihin ja tiedotusvälineiden omistuksiin. Pankit kilpailivat keskenään poliittisesta vaikutusvallasta ns. pankkisodassa. Monet seitsikon pankit, muun muassa Alfa ja Inkombank, kärsivät pahoin vuoden 1998 talousromahduksesta. Vladimir Putinin valtaannousu teki lopun pankkiseitsikon yrityksistä vaikuttaa politiikkaan, ja muun muassa AvtoVAZ:in Boris Berezovski pakeni maasta ja Menatepin Mihail Hodorkovski joutui 2000-luvulla talousrikoksista vankilaan.

## Lähteet
Bắc Giang (maakunta)

**Bắc Giang** on Vietnamin entinen maakunta. Se sijaitsi maan koillisosassa Đông Bắcin alueella. Sen pääkaupunki oli Bắc Giang. Huhtikuussa 2009 maakunnassa oli noin 1,5 miljoonaa asukasta.

Vuoden 2025 hallinnollisessa uudistuksessa Bắc Giang liitettiin Bắc Ninhin maakuntaan.

Maakunnassa asuu etnisten vietnamilaisten lisäksi vähemmistöjä kuten tàyt, nùngit ja hoat. Siellä harjoitetaan maa- ja metsätaloutta ja kasvatetaan hedelmiä kuten litsejä ja ananaksia.

## Lähteet

## Aiheesta muualla
Hugh Griffith

**Hugh Griffith** (30. toukokuuta 1912 Marian Glas, Anglesey, Wales &ndash; 14. toukokuuta 1980 Lontoo, Englanti) oli brittiläinen näyttelijä, joka näytteli sekä Britanniassa että Yhdysvalloissa. 

Griffith palkittiin vuonna 1959 roolistaan šeikki Ilderiminä elokuvassa *[[Ben-Hur]]* parhaan miessivuosan Oscarilla. Hän oli Oscar-ehdokkaana samassa kategoriassa myös vuonna 1963 elokuvasta *[[Tom Jones – hulivilihurmuri]]*.

## Valikoitu filmografia
### Elokuva

### Televisio

## Aiheesta muualla
*
*

## Lähteet
Alex Hintze

**Alex** tai **Alexander Hintze** (12. syyskuuta 1846 Viipuri – 21. syyskuuta 1924 Heinola) oli suomalainen toimittaja ja urheilun vaikuttajahenkilö. 

Hitze on tunnettu *[[Sporten|Sporten: tidning för manligt idrott]]* -lehden päätoimittajan työstään. Sporten oli ensimmäinen suomalainen urheilulehti. Hintze vaikutti muutenkin laajasti ja monipuolisesti urheiluun, muun muassa perustamalla useita urheiluseuroja. Ensimmäisen niistä, hiihtoseuran, hän perusti jo koululaisena Helsingissä. 

Koulunkäynnin jälkeen Hintze matkusteli ja opiskeli kieliä ja perehtyi urheilun yhteydessä myös kalastukseen, metsästykseen ja ammuntaan: vuonna 1869 hän oli yksi Helsingin Ampujayhdistyksen perustajista. Vuonna 1875 Hintze siirtyi opettajaksi Kuopioon ja jo samana vuonna siellä pidettiin hänen järjestämänsä soutukilpailut. Hintze harrasti purjehdusta ja hän perusti 1870-luvulla Kuopion purjehdusseuran ja Kuopion metsästysseuran. Vuonna 1877 perustettiin hänen aloitteensa perustaalla Tampereelle metsästys- ja ampumaseura sekä shakkiklubi.

Hintze palasi kuitenkin takaisin Helsinkiin ja alkoi toimittaa vuodesta 1881 Sporten-lehteä, aluksi taiteilija Frans Mexmontan kanssa, mutta jo vuoden kuluttua yksinään. Hän toimitti lehteä vuoteen 1893 saakka. Hänen 1882 perustamansa *Sportklubben i Helsingfors* -seura järjesti Helsingin ensimmäiset hiihtokilpailut. Luovuttuaan Sporten-lehdestä Hintze siirtyi *Tidskrift för jägare och fiskare* -lehden toimittajaksi. Hintze perusti 1890-luvulla Helsingin Kennelklubin ja hän oli perustamassa myös useita kalastusklubeja.

Hintze oli toimelias ja teräväkielinenkin henkilö, joka ehti aloittaa ja vaihtaa tehtäviä monta kertaa mutta puolusti silti aina todellisia aatteellisia urheiluintressejä, kuten hän itse asian ilmaisi. 

## Julkaisuja
* *Om warg- och lojagt*. Finska Jagtföreningen, Helsingfors 1881, suomeksi nimellä *Neuwoja sutten ja ilwesten pyytämiseen*. Suomen Jahti-yhdistys, Helsinki 1881
* *1803-1893: 90 vuotta kestänyt kehno hoito metsästyksen alalla*; suomennos Alex. Hintzen toimittaman *Tidskrift för Jägare och Fiskare* nimisen aikakauslehden 6 vihkosta. Helsinki 1894
* *Petolintujen jalat kuvitettuina kuntien ohjeeksi tapporahoja suoritettaessa: merkityt tapporahamäärät on kunta metsästyslain 25 §:n nojalla velvollinen suorittamaan - Raffågelfötter afbildade till vägledning för kommunena vid utbetalning af skottpenningar*.  Lilius & Hertzberg, Helsinki 1906

## Käännöksiä
* Pathfinder : *Om dressyr af pointer och setter*; öfvers. från 2. engelska uppl. af A. H. Skrifter utgifna af Finska Kennelklubben, 1. Helsingfors 1890

## Lähteet
*  (kirjoittanut Kenth Sjöblom)

### Viitteet
Kosken kanava

**Kosken Kanava: uuden Äänekosken ... kaupunkilehti** oli Äänekoskella kerran viikossa ilmestynyt ilmaisjakelulehti, jonka ensimmäinen numero ilmestyi joulukuussa 2009. Lehden perustivat entinen Sisä-Suomen lehden päätoimittaja Kalevi Tiitinen ja hänen vaimonsa Tuija Tiitinen. Lehti ajautui taloudellisiin vaikeuksiin seuraavana vuonna, ja pian tämän jälkeen lehti hakeutui konkurssiin. Vuonna 2011 lehteä ilmestyi vain yksi numero.

Lehdellä oli nettisivut osoitteessa koskenkanava.fi.

## Aiheesta muualla
* Kansallisbibligrafian tiedot lehdestä Finnassa
Gene Lockhart

**Gene Lockhart** (18. heinäkuuta 1891 London, Ontario, Kanada &ndash; 31. maaliskuuta 1957 Santa Monica, Kalifornia, Yhdysvallat) oli kanadalainen näyttelijä. Parhaan miessivuosan Oscar-ehdokkaana hän oli vuonna 1938 elokuvasta *[[Casbahin vanki]]*. Hänen muihin elokuviinsa kuuluvat muun muassa *[[Hymyillen läpi elämän]]* (1922), *[[Pyövelitkin kuolevat]]* (1943) ja *[[Susanin kääntymys]]* (1947). 

Lockhart on saanut kaksi tähteä Hollywood Walk of Famelle.

## Lähteet
Disibodenberg

**Disibodenberg** on raunioitunut luostari Rheinland-Pfalzissa  Saksassa. Luostarin perusti pyhä Disibod. Hildegard Bingeniläinen, joka on kirjoittanut Disibodin elämäkerran "Vita Sancti Disibodi", asui Disibodenbergissä jonkin aikaa.

Disibod tuli vuonna 640 Irlannista Frankkien valtakuntaan lähetyssaarnaajaksi. Työskenneltyään 10 vuotta Vosgesissa ja Ardennesissa hän siirtyi lähelle Odernheim am Glania ja ryhtyi opettamaan. Luostari perustettiin hänen kuolemansa jälkeen. Normannit ja unkarilaiset ryöstivät ja tuhosivat paikan useaan kertaan, mutta Mainzin arkkipiispa Willigis rakensi kirkon ja luostari uudestaan 900-luvulla.

## Lähteet
* Wolfgang Müller: *Nahekunde: Sobernheim und seine Umgebung im Wechsel der Zeiten*. Sobernheim a. d. Nahe: H. Schäffling, 1924.
* Charlotte Kerner: *Alle Schönheit des Himmels - Die Lebensgeschichte der Hildegard von Bingen*. 1993
* Eberhard J. Nikitsch: *Kloster Disibodenberg. Religiosität, Kunst und Kultur im mittleren Naheland*. (Große Kunstführer Bd. 202). Regensburg 1998.

## Aiheesta muualla

* Scivias-Stiftung Disibodenberg
* Weingut von Racknitz
Jutta Sponheimilainen

Autuas **Jutta Sponheimilainen** (myös *Jutta Disibodenbergiläinen* tai vanh. *Jutta Spanheimilainen*, s. noin 1090 Sponheim – 22. joulukuuta 1136) oli Disibodenbergin benediktiiniläisluostarin nunnien johtajatar (*magistra*). 

Jutta oli Sponheimin kreivin Megenhardin sisar. Vuonna 1106 hän aloitti elämän erakkona lähellä Disibodenbergin luostaria ja toimi muun muassa Hildegard Bingeniläisen opettajana. Jutta sai seuraajia, joista synty nunnaluostari munkkiluostarin yhteyteen. Hildegard Bingeniläinen seurasi Juttaa heidän johtajattarenaan.

## Lähteet
Hävityspanos

**Hävityspanos** on 20 kg painava TNT:stä valmistettu lasikuitupintainen kuutio. Hävityspanoksia käytetään esimerkiksi telamiinan lisäpanoksena ja tiehävitteessä. Hävityspanoksessa on myös reiät nallien asennusta varten, jolloin se voidaan räjäyttää itsenäisesti.
Bắc Kạn (maakunta)

**Bắc Kạn** on Vietnamin entinen maakunta. Se sijaitsi maan koillisosassa Đông Bắcin alueella. Sen pääkaupunki oli Bắc Kạn. Huhtikuussa 2009 maakunnassa oli noin 295&nbsp;000 asukasta, joten se oli väkiluvultaan Vietnamin maakunnista pienin.

Vuoden 2025 hallinnollisessa uudistuksessa Bắc Kạn liitettiin Thái Nguyênin maakuntaan.

Maakunnan suurimmat etniset ryhmät ovat tàyt, nùngit, daot, san diut, hoat ja hmongit. Siellä harjoitetaan metsätaloutta. Alueella on myös kivihiilivaroja.

## Lähteet

## Aiheesta muualla